شەفەق نیوز/ سەرچەوەیگ ئەمنی، ئمڕوو شەممە، خەوەردا لە دەسکرن
وە ئۆپراسیۆنیگ مینەکردن و وەشکین وە شوین دوو رفیاگ ک دوێەشەو لەلایەن ریخریاگ داعش
لە دەورگرد قەزای خانەقین رفیان.
سەرچەوەگە ئەرا ئاژانس شەفەق نیوز وت: هێزەیلیگ لە لیوای
١٩ لە سوپای عراق دەسکردە هەڵمەتیگ وەشکین و مینەکردن لەدەورگرد ئاوای محمد عەباس لە
باکوور خوەرائاوای خانەقین وەشوین دووان لە شوانەیل پەس، ک دوێەشەو ریخریاگ داعش رفانەیان.
سەرچەوەگە وتیش؛ ئەندامەیل داعش رخبردن و هەڕەشەی ئاوایەیل
کەن تا هاوکاری وەگەرد هێزە ئەمنیەکان لە خەوەردان لە شوینەیل و جوولەی ئەندامەیل ریخریایەگە
نەکەن.
دوێەشەو جمعە، ئەندامەیل داعش دووان لە کشاورزەیل رفانن ک
خوەیان محمد جاسم دەرب و عادل ئیبراهیم محمد، لە نزیک ئاوای محمد عەباس و پەلامار خاڵیگ
سوپا دان، و رفیایەیلە وەرەو شوین نادیاریگ بردن.
